Document ID: 32008D0690

KOMISJONI OTSUS,
4. august 2008,
millega muudetakse Euroopa Parlamendi ja nõukogu direktiivi 2001/109/EÜ ning otsust 2002/38/EÜ seoses liikmesriikide tehtavate statistiliste vaatlustega teatavate viljapuuliikide istandike kohta
(teatavaks tehtud numbri K(2008) 4070 all)
(2008/690/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 19. detsembri 2001. aasta direktiivi 2001/109/EÜ, mis käsitleb liikmesriikide statistilisi vaatlusi teatavate viljapuuliikide istandike tootmispotentsiaali kindlaksmääramiseks, (1) eriti selle artikli 1 lõike 2 kolmandat lõiku ja artikli 4 lõiget 2,
ning arvestades järgmist:
(1)
Direktiivi 2001/109/EÜ, milles on esitatud liikmesriikides vaadeldavate liikide loetelu, rakendatakse komisjoni 27. detsembri 2001. aasta otsusega 2002/38/EÜ, milles sätestatakse teatavate viljapuuliikide istandike kohta tehtavate vaatluste parameetrid ja kehtestatakse vaatlusandmete masinloetavale kujule viimise kood ja standardeeskirjad. (2) Kõnealuses otsuses sätestatakse kindlaksmääratavate tootmispiirkondade piirid ja nende vastavad koodid ning loetletakse asjaomased puuviljaliigid ja sordid.
(2)
Direktiivi 2001/109/EÜ tuleks tehnilistel põhjustel muuta lisa ajakohastamiseks.
(3)
Otsuse 2002/38/EÜ I lisa tuleks muuta, et määrata kindlaks tootmispiirkondade piirid Bulgaarias ja Rumeenias.
(4)
Käesoleva otsusega ette nähtud meetmed on kooskõlas nõukogu otsusega 72/279/EMÜ (3) loodud alalise põllumajandusstatistika komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 2001/109/EÜ lisa asendatakse käesoleva otsuse I lisa tekstiga.
Artikkel 2
Otsuse 2002/38/EÜ I lisa muudetakse vastavalt käesoleva otsuse II lisale.
Artikkel 3
Käesolev otsus on adresseeritud liikmesriikidele.
Brüssel, 4. august 2008

Labels: 7
19
6